open-index/open-wikipedia-markdown huggingface dataset:
Petroperu

[thumb|300px|Τα κεντρικά γραφεία της εταιρείας στη [Λίμα.]]

Η **Petróleos del Perú, S.A.** (**PETROPERU**) (*Πετρέλαια του Περού*) είναι μια Περουβιανή κρατική πετρελαϊκή εταιρεία. Η δραστηριότητές της περιλαμβάνουν μεταφορά, διύλιση, και εμπορία καυσίμων και παραγώγων πετρελαίου. Ιδρύθηκε στις 24 Ιουλίου 1969, κατά την διάρκεια της προεδρίας του Χουάν Βελάσκο Αλβαράδο, χρησιμοποιώντας το απαλλοτριωμένα περιουσιακά στοιχεία τοπικών εταιρειών πετρελαίου καθώς και της *International Petroleum Company*, θυγατρικής της Esso Corporation. Στα περιουσιακά στοιχεία συμπεριλαμβάνονταν και η παλαιότερη πετρελαιοφόρος περιοχή, *La Brea y Pariñas*, που ανακαλύφθηκε το 1869 και τελικώς αποκτήθηκε από την  Esso. Ο αρχικός τίτλος ιδιοκτησίας είχε δοθεί από τον ίδιο τον Σιμόν Μπολίβαρ.

## Παραπομπές


## Εξωτερικοί σύνδεσμοι
* Επίσημος ιστότοπος της Petroperu

Κατηγορία:Περού
Κατηγορία:Επιχειρήσεις ενέργειας
Σημαία της Σοβιετικής Ένωσης

thumb|200px
Η **σημαία της [[Σοβιετική Ένωση|Σοβιετικής Ένωσης]]** ήταν η εθνική σημαία της ΕΣΣΔ από την ίδρυσή της το 1922 μέχρι τη κατάρρευσή της το 1991. Οι αναλογίες της ήταν 1:2 και απεικόνιζε το σφυροδρέπανο πάνω σε κόκκινο φόντο. Το σφυροδρέπανο αντιπροσωπεύει την ενότητα αγροτών και εργατών μέσα στην τάξη του προλεταριάτου, ενώ το κόκκινο αστέρι πάνω από το σφυροδρέπανο συμβολίζει το καθοδηγητικό φως του Κομμουνιστικού Κόμματος. Οι 15 δημοκρατίες της ΕΣΣΔ είχαν δικές τους σημαίες, βασισμένες στην σημαία της Σοβιετικής Ένωσης.

## Εξωτερικοί σύνδεσμοι

*Σημαίες του κόσμου:ΕΣΣΔ 

Κατηγορία:Σοβιετική Ένωση
Κατηγορία:Σημαίες
Στέλιος Σκευοφύλακας

Ο **Στυλιανός (''Στέλιος'') Σκευοφύλακας** (Νέα Ιωνία Αττικής, 6 Ιανουαρίου 1939 - Αθήνα, 10 Ιουνίου 2009) ήταν Έλληνας διεθνής ποδοσφαιριστής και προπονητής. Υπήρξε από τους σημαντικότερους παίκτες της ΑΕΚ κατά τη δεκαετία του 1960.
 
## Καριέρα
### Σε συλλογικό επίπεδο
Ξεκίνησε το ποδόσφαιρο από την Ελευθερούπολη και το 1960 μεταγράφηκε στην ΑΕΚ. Αγωνίστηκε με επιτυχία στους "κιτρινόμαυρους" επί 11 συναπτά έτη, έως το 1972 στη θέση του ακραίου μέσου. Ξεχώριζε για την κάθετη πάσα του (ασίστ) και φορούσε το νούμερο 8. Κατέκτησε 3 πρωταθλήματα (1962-63, 1967-68, 1970-71) και 2 κύπελλα Ελλάδας (1963-64, 1965-66). Αγωνίστηκε συνολικά σε 339 αγώνες με τη φανέλα της ΑΕΚ και σημείωσε 19 γκολ.

### Στις εθνικές ομάδες
Υπήρξε διεθνής σε 11 αγώνες της εθνικής Ελλάδας. Το ντεμπούτο του πραγματοποιήθηκε στις 22 Μάη 1963 στην εκτός έδρας φιλική αναμέτρηση εναντίον της Πολωνίας. Τελευταία του συμμετοχή ήταν στις 16 Οκτωβρίου 1966 στην εντός έδρας νίκη με 2-1 εναντίον της Φινλανδίας, για τα προκριματικά του ευρωπαϊκού πρωταθλήματος 1968.

## Μετά το ποδόσφαιρο
Μετά την απόσυρσή του από το ποδόσφαιρο έμεινε κοντά στην ομάδα της ΑΕΚ και για μια οκταετία διετέλεσε πρόεδρος των βετεράνων της ομάδας. Διετέλεσε και προπονητής του Ιωνικού τη περίοδο 1979-1980, της Κέρκυρας τη περίοδο 1982-1983, του Ολυμπιακού Χαλκίδας τη περίοδο 1983-1984 και της Νίκης Βόλου τη περίοδο 1996-1997.

Στις 10 Ιουνίου 2009 απεβίωσε έχοντας προσβληθεί από καρκίνο.

## Τίτλοι
* Πρωταθλήματα Ελλάδας: 3 (1962-63, 1967-68, 1970-71)
* Κύπελλα Ελλάδας: 2 (1963-64, 1965-66)

## Παραπομπές

## Εξωτερικοί σύνδεσμοι

*
*
*Η καριέρα του Στέλιου Σκευοφύλακα στο transfermarkt

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Νίκης Βόλου
Θεραπεία

**Θεραπεία** ή αλλιώς ιατρική θεραπεία είναι οι άμεσες ή έμμεσες παρεμβατικές διαδικασίες προς βελτίωση ενός προβλήματος υγείας, συνήθως μετά από μία διάγνωση. Αυτό μπορεί να σημαίνει πλήρη αποκατάσταση, μερική αποκατάσταση, είτε διάφορους βαθμούς διαχειρισιμότητας εάν δεν επιτευχθεί αποκατάσταση. Ο όρος θεραπεία  αναφέρεται σε διαχείριση ενός προβλήματος υγείας μέσω ουσιών (φάρμακα), σε ιατρικές πράξεις ήπιας η δραστικής παρέμβασης, σε αλλαγές του τρόπου ζωής, ή ακόμα στην αλλαγή αντιλήψεων και νοοτροπίας του θεραπευομένου (εκπαίδευση του αρρώστου). 


Κατηγορία:Φαρμακευτικές επιστήμες
Βαλδελακαλθάδα

Η **Βαλδελακαλθάδα** (στα Εξτρεμαδουρικά *Valdelacarçá* [bɑlð̪elakaɾˈθɑː] και στα Ισπανικά *Valdelacalzada* [bɑlðelakɑlˈθaða]) είναι ένα χωριό της Ισπανίας. Βρίσκεται 30 χλμ. από τη Μέριδα και άλλα 30 χλμ. από το Μπαδαχόθ. Έχει 2.747 κατοίκους (2008). Το 1993 έγινε ανεξάρτητη από το Μπαδαχόθ. Η οικονομία της βασίζεται στη γεωργία, και ιδιαίτερα στη καλλιέργεια φρούτων.
left|thumb|200px|Βαλδελακαλθάδα.

## Όνομα
Το όνομα της Βαλδελακαλθάδας είναι μία σύνθεση του λόγου *val*, αποκοπή του *valle*, που σημαίνει “κοιλάδα” και του λόγου *calzada* “οδός”: Val-de-la-Calzada *Κοιλάδα-της-Οδού*. Ονομάζεται Βαλδελακαλθάδα επειδή το χωριό είναι κοντά στην αρχαική ρωμαϊκή οδό που ένωνε Olissipo με Emerita Augusta, στην κοιλάδα του ποταμού Γουαδιάνας.

Κατηγορία:Εξτρεμαδούρα
Μπαδαχόθ

Το **Μπαδαχόθ** (ισπανικά: *Badajoz* [baðaˈxɔθ], εστρεμαδουρικά: *Baajós* ή *Badajó*) είναι ισπανική πόλη και η μεγαλύτερη της Εστρεμαδούρα. Βρίσκεται 7 χλμ. από την Πορτογαλία και είναι η πρωτεύουσα της ομώνυμης επαρχίας. Έχει 150.627 κατοίκους (2008).

## Παραπομπές


## Εξωτερικοί σύνδεσμοι
*
*Ιστοσελίδα του δημαρχείου του Μπαδαχόθ

Κατηγορία:Πόλεις της Ισπανίας
Κατηγορία:Εξτρεμαδούρα
Μπερνάρ Τσουμί

Ο **Μπερνάρ Τσουμί** (*Bernard Tschumi*) είναι ένας γαλλοελβετός αρχιτέκτονας του μεταμοντερνισμού και του μοντερνισμού. Επίσης είναι κοσμήτορας της Αρχιτεκτονικής Σχολής του Πανεπιστημίου Κολούμπια στη Νέα Υόρκη.

## Βιογραφία
Είναι γιος του ιδρυτή του πολυτεχνείου της Λωζάνης. Σπούδασε αρχιτεκτονική στη Ζυρίχη στo ETH Ζυρίχης και έγινε αρχικά γνωστός ως θεωρητικός της αρχιτεκτονικής. Το πρώτο του κτίριο ήταν το Πάρκο 500 στρεμμάτων της Βιλέτ στο Παρίσι, που σήμερα θεωρείται δείγμα του μεταμοντερνιστικού κινήματος. Έκτοτε ανέλαβε πολλά σημαντικά έργα, όπως την επέκταση του Μουσείου Μοντέρνας Τέχνης της Νέας Υόρκης, τη Γυάλινη Βιντεοθήκη του μουσείου του Γκρόνινγκεν, και εγκαταστάσεις της εταιρείας Vacheron-Constantin στη Γενεύη. Στην Ελλάδα έγινε γνωστός ως αρχιτέκτονας του νέου κτιρίου του μουσείου της Ακρόπολης.

## Παραπομπές


## Πηγές
* Μπερνάρ Τσουμί «Αξιοποιήστε το φως», *Ελευθεροτυπία*, 07/10/2007.

## Εξωτερικοί σύνδεσμοι
* 

Κατηγορία:Ελβετοί αρχιτέκτονες
Κατηγορία:Ελβετοί συγγραφείς
Μαγιορδόμος

Ο **μαγιορδόμος** είναι μεσαιωνικός τίτλος και σημαίνει **κύριος του παλατιού**. Η λέξη εκπορεύεται από τον λατινικό όρο *maior domus* ή και *majordomo*, που κυριολεκτικά σημαίνει «ανώτερος (/ κύριος) του οίκου» (γερμ. *Hausmeier, Majordomus* - αγγλ. *Mayor of the Palace*). Κατά τη δυναστεία των Μεροβιγγείων ο μαγιορδόμος ήταν ο διαχειριστής του παλατιού του βασιλιά των Φράγκων. Το αξίωμα υπήρχε από τον 6ο αιώνα και κατά τη διάρκεια του 7ου αιώνα εξελίχθηκε σε «εξουσία πίσω από το θρόνο» στο βορειοανατολικό βασίλειο της Αυστρασίας. Το 751 ο μαγιορδόμος Πιπίνος ο Βραχύς οργάνωσε την εκθρόνιση του Χιλδέριχου Γ΄ και στέφθηκε βασιλιάς στη θέση του.

Οι μαγιορδόμοι κατείχαν την πραγματική εξουσία λαμβάνοντας αποφάσεις που επηρέαζαν το βασίλειο, ενώ οι βασιλιάδες είχαν περιοριστεί κυρίως σε εθιμοτυπικό ρόλο, κάτι που τους καθιστούσε σχεδόν διακοσμητικά στοιχεία (*rois fainéants*, «βασιλιάδες τεμπέληδες»). Το αξίωμα του μαγιορδόμου μπορεί να θεωρηθεί ισοδύναμο με αυτό του Πεσβά, του Σόγκουν ή του Πρωθυπουργού, αξιώματα τα οποία έχουν το χαρακτηριστικό ότι ασκούν την πραγματική εξουσία πίσω από έναν εθιμοτυπικό μονάρχη.

Στην Αυστρασία το αξίωμα του μαγιορδόμου είχε γίνει κληρονομικό της οικογένειας των Πεπινιδών. Το 687, μετά από νίκη του επί του δυτικού βασιλείου της Νευστρίας, ο Πεπίνος του Χέρσταλ πήρε τον τίτλο του Δούκα των Φράγκων για να τονίσει την αύξηση της εξουσίας του. Ο γιος και διάδοχός του, Κάρολος Μαρτέλος, έπαψε να ασχολείται με το *façade*, τον *κατ' επίφαση* βασιλιά και τα τελευταία τέσσερα χρόνια της ηγεμονίας του (743–747) ήταν ουσιαστικά ο βασιλιάς, καθώς ο προκάτοχός του είχε πεθάνει χωρίς να ορίσει διάδοχο.

## Πηγές
* Charles Oman. *The Dark Ages, 476–918*. London: Rivingtons, 1914.

Κατηγορία:Τίτλοι
Κατηγορία:Θέσεις εξουσίας
Κατηγορία:Δυναστεία των Μεροβιγγείων
Κατηγορία:Δυναστεία των Καρολιδών
Κατηγορία:Πρώιμος Μεσαίωνας
Κατηγορία:Φράγκοι
Κατηγορία:Πεπινίδες
Κατηγορία:Μαγιορδόμοι των ανακτόρων
Η λίμνη των κύκνων

thumb|385px|''Το Βαλς των κύκνων'' από τη δεύτερη πράξη του μπαλέτου.

***Η Λίμνη των Κύκνων*** (ρωσικά: **Лебединое Озеро** - *Λεμπεντίνογε όζερο* προφορά: [lʲɪbʲɪˈdʲinəjə ˈozʲɪrə]) είναι τίτλος παράστασης μπαλέτου σε τέσσερις πράξεις. Τη μουσική της παράστασης έγραψε ο Ρώσος συνθέτης Πιότρ Τσαϊκόφσκι τη διετία 1875 - 1876, ενώ η ιστορία της βασίζεται σε ρωσικά λαϊκά παραμύθια καθώς και σε έναν αρχαίο γερμανικό μύθο. Η πρωτότυπη χορογραφία ανήκει στον Julius Reisinger.

## Η ιστορία
Το παραμύθι αφηγείται τις αισθηματικές περιπέτειες ενός νέου πρίγκιπα και μιας όμορφης κοπέλας, την οποία ένας κακόβουλος μάγος μεταμορφώνει σε λευκό κύκνο. 

Η πριγκίπισσα Οντέτ και οι φίλες της περνούν τη ζωή τους παγιδευμένες στη μορφή του κύκνου από τότε που τις μάγεψε ο κακός μάγος Ρόθμπαρτ. Τα μάγια μπορεί να λύσει μόνο ο έρωτας, ο οποίος έρχεται με την όψη του ωραίου πρίγκιπα Ζίγκφριντ, που ορκίζεται να σώσει την Οντέτ. Ο Ρόθμπαρτ αποπειράται να τον ξεγελάσει και να τον παντρέψει με την κόρη του Οντίλ, το μαύρο κύκνο, που μοιάζει εκπληκτικά με την Οντέτ. 

Ο Ζίγκφριντ σύντομα γλιτώνει από την παγίδα του μάγου, παίρνει στην αγκαλιά του την αγαπημένη του και πετούν μαζί για τον ουρανό. Καθώς όμως δεν υπάρχει συγκεκριμένο κείμενο, υπάρχει και ένα δεύτερο τέλος, που θέλει τους δύο ερωτευμένους να πεθαίνουν. 

## Η παράσταση
Η πρεμιέρα της παράστασης δόθηκε στο θέατρο Μπολσόι της Μόσχας, στις 20 Φεβρουαρίου 1877 και στέφθηκε από αποτυχία. Αρκετά χρόνια αργότερα όμως, και συγκεκριμένα στο θέατρο Μαριίνσκι της Αγίας Πετρούπολης στις 15 Ιανουαρίου 1895 (ένα χρόνο μετά το θάνατο του Τσαϊκόφσκι) με νέα χορογραφία τη φορά αυτή από τους Μάριους (Μαριύς) Πετιπά και Λεβ Ιβάνωφ, η παράσταση γνωρίζει την αποθέωση. 

Για πρώτη φορά εκτός Ρωσίας ανέβηκε στο Λονδίνο το 1911. Από τότε έχουν γίνει χιλιάδες παραστάσεις σε όλο τον κόσμο, πολλές από τις οποίες είναι διασκευασμένες σύμφωνα με την εκδοχή του εκάστοτε χορογράφου. Τα τελευταία χρόνια ανεβαίνει και με τη μορφή μπαλέτου στον πάγο.

Ανάμεσα στους χορευτές και τις χορεύτριες που κατά καιρούς ενσάρκωσαν τους κύριους ρόλους της παράστασης, υπήρξαν μεταξύ άλλων οι Βάτσλαφ Νιζίνσκι, Ρούντολφ Νουρέγιεφ, Μαργκότ Φοντέιν, Ταμάρα Τουμάνοβα, Ουλιάνα Λοπάτκινα, Φρέντερικ Άστον κλπ.

Σήμερα η *Λίμνη των κύκνων* θεωρείται ένα από τα καλύτερα μπαλέτα όλων των εποχών. Κι αυτό, γιατί ενσαρκώνει όσο κανένα άλλο όλη τη γκάμα των ανθρώπινων συναισθημάτων, από την ελπίδα μέχρι την απόγνωση, από τον τρόμο μέχρι την τρυφερότητα, από τη μελαγχολία μέχρι την έκσταση.

## Πηγές
* «Η λίμνη των κύκνων»: Το παραμύθι των παραμυθιών
* «Η λίμνη των κύκνων» από τα μπαλέτα Κίροφ στο Ηρώδειο

## Εξωτερικοί σύνδεσμοι

Κατηγορία:Μπαλέτο
Λιμνη
Κλαούζουλα

Στη μεσαιωνική μουσική της Δύσης, **κλαούζουλα** (λατ. *clausula* - **κατακλείδα**) ονομάζεται το πολυφωνικό μέρος μιας σύνθεσης, το οποίο υποδεικνύει το κλείσιμο μιας φράσης. Το μέρος της πολυφωνίας αυτό καθεαυτό εκτελείται από δύο ή περισσότερες φωνές σε ύφος ντισκάντους [*discantus*] (δηλ. με αντιστοιχία "νότας προς νότα"), πάνω από τη βασική μελωδία του έργου, το λεγόμενο κάντους φίρμους [*cantus firmus*]. Το κάντους φίρμους εκτελείται από τη φωνή του τενόρου, είτε ως απλή μελωδία, είτε ως οργκάνουμ (δηλ. με διπλασιασμό της μελωδίας σε σύμφωνο διάστημα). Σε αυτό μπορεί να προστεθεί μια ελεύθερη φωνή (συνήθως ο *contra-tenor*) δημιουργώντας το λεγόμενο *organum duplum* (*διπλό οργκάνουμ*), πάντα σε ύφος ντισκάντους ως προς τη βασική μελωδία του τενόρου. Έτσι, εντός της όλης σύνθεσης, η κλαούζουλα εμφαίνεται ως μελισματικές ρυθμικές φιγούρες, σε αντίθεση με τη βασική μελωδία του ψαλμού. 

Η χρήση της κλαούζουλας άνθισε την εποχή της λεγόμενης ars antiqua, με επίκεντρο τη σχολή της Νοτρ Νταμ στο Παρίσι (12ος -13ος αιώνες), μια σχολή που εκπροσωπήθηκε κυρίως από τον Περοτέν και τον  Λεονέν. Συνηθισμένη συνθετική πρακτική της εποχής υπήρξε η ανάπτυξη και ο εμπλουτισμός της προϋπάρχουσας μουσικής, μια πρακτική που επέτρεπε την προσθήκη της κλαούζουλας, χωρίς να αλλοιώνεται η αυθεντική σύνθεση. Η χρήση της έγινε τόσο δημοφιλής, ώστε σε πολλές περιπτώσεις αντικατέστησε ολόκληρα τμήματα του γρηγοριανού μέλους, ενώ η σταδιακή επικράτησή της οδήγησε στη σύλληψη της τεχνικής του ισορυθμού.

Οι μεγαλύτερες σε διάρκεια κλαούζουλες συγκεντρώθηκαν σε ξεχωριστά χειρόγραφα και αποτέλεσαν αυτόνομα έργα, τα οποία μπορούσαν να προστεθούν σε γρηγοριανούς ψαλμούς και οργκάνουμ, είτε να εκτελεστούν ως ανεξάρτητα τμήματα λειτουργικής μουσικής. Το είδος εξέπεσε περί τα μέσα του 13ου αιώνα, καθώς σταδιακά αντικαταστάθηκε από το μοτέτο, το οποίο και αποτέλεσε πεδίο πειραματισμού νέων συνθετικών τεχνικών, με ή άνευ χρήσης γρηγοριανού μέλους. 

## Δείτε επίσης
* Αντίστιξη
* Πολυφωνία
* Γρηγοριανό μέλος
* Οργκάνουμ

Κατηγορία:Μεσαιωνική μουσική
Δέντρο

[right|thumb|230px|Μια [καρυδιά (φυτό)|καρυδιά.]]
μικρογραφία|Φύλλα Διαφορετικών Δέντρων
Το **δέντρο** είναι πολυετές ξυλώδες φυτό που συνηθέστερα αναπτύσσεται από ένα αυτοστηριζόμενο κορμό ο οποίος στη συνέχεια διακλαδίζεται (όχι απαραίτητα).

## Γενικά
Παρόλο που η έννοια του δένδρου ως βλαστικής μορφής από το έδαφος είναι σχεδόν κατανοητή, εντούτοις δεν υφίσταται ακριβής ορισμός του, λόγω της πολύ μεγάλης ποικιλίας που εμφανίζουν τα διάφορα είδη του, εξαρτώμενα κυρίως από τις συνθήκες περιβάλλοντος, π.χ. υψόμετρο, θερμοκρασία, υγρασία κ.λπ.

Η ελάχιστη προδιαγραφή ύψους στην ωριμότητα, σύμφωνα με μερικούς συντάκτες, κυμαίνεται (συμβατικά) από 5 μ. έως 7 μ. Μερικοί συντάκτες θέτουν ένα ελάχιστο της διαμέτρου των κορμών στα 10 εκατ. (περιφέρεια 30 εκατ.).

Τα ξυλώδη φυτά που δεν διαθέτουν αυτές τις προδιαγραφές, χαρακτηρίζονται γενικά θάμνοι, αλλά και αυτό με επιφύλαξη. Σε σύγκριση με τα περισσότερα άλλα φυτά, πόες και θάμνους, τα δέντρα είναι μακρόβια. Μερικά μάλιστα φθάνουν σε ηλικία αρκετών χιλιάδων χρόνων και αναπτύσσονται έως και πάνω από 115 μέτρα σε ύψος.

Στον ξυλώδη κορμό κάθε δέντρου εγγράφεται σε ομόκεντρους διακριτούς κύκλους η ηλικία του.

## Σημασία
Τα δέντρα είναι ένα σημαντικό συστατικό του φυσικού τοπίου λόγω της ικανότητάς τους να προλαμβάνουν την διάβρωση και να δημιουργούν καταφύγιο μέσα και κάτω από το φύλλωμά τους. Τα δέντρα διαδραματίζουν επίσης έναν σημαντικό ρόλο στην παραγωγή του οξυγόνου και τη μείωση του διοξειδίου του άνθρακα στην ατμόσφαιρα, καθώς επίσης και στον μετριασμό των επίγειων θερμοκρασιών. Είναι επίσης στοιχεία στον εξωραϊσμό και τη γεωργία, και για την αισθητική τους αξία και για τις συγκομιδές των οπωρώνων τους (όπως τα μήλα). Το ξύλο από τα δέντρα είναι ένα οικοδομικό υλικό, καθώς επίσης και μια πηγή ενέργειας σε πολλές αναπτυσσόμενες χώρες. Τα δέντρα διαδραματίζουν επίσης έναν ρόλο σε πολλά μυθολογικά έργα. Το 2005 υπήρχαν περίπου 400 δισεκατομμύρια δέντρα στη Γη, περίπου 61 ανά άτομο.

## Φύλλα
Κάθε είδος δέντρου έχει διαφορετικό τύπο φύλλων , από τα οποία μπορούμε να καταλάβουμε το είδος του δέντρου . Τα φύλλα μπορεί να έχουν διαφορετικό μέγεθος, σχήμα και χρώμα ανάλογα με το δέντρο στο οποία ανήκουν.         

## Παραπομπές


Κατηγορία:Δασολογία

Κατηγορία:Μορφολογία φυτών
Μικρά Κεφαλή Ερμού (1886)

right|μικρογραφία|40 λεπτά (βιολέ) του 1886-88 με παράσταση τη μικρά κεφαλή του Ερμού.

**Μικρά Κεφαλή Ερμού** χαρακτηρίζουν οι φιλοτελιστές τη δεύτερη έκδοση του ελληνικού γραμματοσήμου, που εκδόθηκε από το 1886 έως το 1888, και κυκλοφόρησε ως το 1901. Φέρεται πως τα χαρακτικά που χρησιμοποιήθηκαν για την τυπογραφία, χαράχθηκαν από τον H. Hendricks βάσει σχεδίου του A. Dome, και ότι η εκτύπωσή τους έγινε στο Βέλγιο, στο Εθνικό τυπογραφείο του Μαλίν. Εξαιτίας της σπανιότητάς τους και της μεγάλης τιμής τους, οι μικρές κεφαλές, μαζί με τις μεγάλες κεφαλές του Ερμή θεωρούνται σίγουρες επενδύσεις. Τη μικρή κεφαλή του Ερμή της έκδοσης του 1886 με τις στιβαρές χρωματικές αποδόσεις σε πολύ καλής -για την εποχή- ποιότητας χαρτιά, μπορεί να αναζητήσει ο ενδιαφερόμενος στη φιλοτελική αίθουσα του Ταχυδρομικού και Φιλοτελικού μουσείου, προθήκες 1-21.

Οι αξίες ήταν 1λ (καφέ), 2λ (μπιστρ), 5λ (πράσινο), 10λ (πορτοκαλί), 20 (κόκκινο), 25 (μπλε), 40 (βιολέ), 50λ (γκρι πράσινο), 1δ (γκρι), χωρίς οδόντωση.

## Μετέπειτα εκδόσεις
Το 1889-91 έγινε 2η έκδοση με εκτύπωση στην Αθήνα, όπου είχαν μεταφερθεί οι χαρακτικές πλάκες, σε χαρτί λεπτό, μεταξωτό, χρωματισμένο (Α, Β): 1λ, 5λ, 10λ, 20λ, 25λ, χωρίς οδόντωση, και με οδόντωση 11 1/2.

Το 1891-96 έγινε  3η έκδοση στην Αθήνα, σε χαρτί μέτριου πάχους ως πολύ παχύ, κατώτερης ποιότητας, χρωματισμένο (Γ, Δ): 1λ, 2λ, 5λ, 10, 20λ, 25λ, 40λ, 1δ, χωρίς οδόντωση, και με οδόντωση 11 1/2.

Το 1898-1900 έγινε η 4η έκδοση στην Αθήνα, σε χαρτί λευκό, καλής ποιότητας (Ε): 1λ, 2λ, 5λ, 10λ, 20λ, 25λ, 1δ, χωρίς οδόντωση, και με οδοντώσεις 11 1/2, 13 1/2. 

Το 1900 έγινε έκδοση της μικράς κεφαλής με επισήμανση σε νέες αξίες: 20λ/25λ, 1δ/40λ, 2δ/40λ, χωρίς οδόντωση, και με οδοντώσεις 11 1/2, 13 1/2.

Το 1900-01 η έκδοση είχε επισήμανση σε Αξία Μεταλλική (**ΑΜ**): 25λ/40λ, 50λ/25λ, χωρίς οδόντωση, και με οδόντωση 11 1/2. Στις δύο τελευταίες εκδόσεις επισημάνθηκαν και μεγάλες κεφαλές Ερμού.

## Δείτε επίσης
* Μεγάλη κεφαλή του Ερμού

## Παραπομπές


## Βιβλιογραφία
* 

Κατηγορία:Φιλοτελισμός
Κάθερες

Το **Κάθερες** (ισπανικά: *Cáceres* [ˈkaθeɾes], εξτρεμαδουρικά: *Caçris*) είναι ισπανική πόλη και η δεύτερη μεγαλύτερη της αυτόνομης κοινότητας της Εξτρεμαδούρας. Είναι η μεγαλύτερη πόλη της ομώνυμης επαρχίας, με 95.802 κατοίκους. Η έκτασή της είναι η μεγαλύτερη της Ισπανίας, με 1.768 τ.χλμ. Το Κάθερες είναι κοντά στην Via de la Plata (Οδό Αργύρου). Για τον λόγο αυτό, απέκτησε μεγάλο πολιτισμό. Το 1986, η Παλιά Πόλη του Κάθερες, χαρακτηρίστηκε από την UNESCO ως μνημείο παγκόσμιας κληρονομιάς.

thumb|center|500px|Κάθερες

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του τουριστικού γραφείου της πόλης

Κατηγορία:Πόλεις της Ισπανίας
Κατηγορία:Εξτρεμαδούρα
Κατηγορία:Μνημεία Παγκόσμιας Κληρονομιάς στην Ισπανία
Γαστρίνη

thumb|right|Διάγραμμα του μηχανισμού ελέγχου των οξέων του στομάχου. Το κύτταρο G φαίνεται κάτω αριστερά, και η γαστρίνη αναπαρίσταται με τα δυο μαύρα βέλη που φεύγουν από αυτό.
Η **γαστρίνη** (gastrin) είναι μια από τις ορμόνες του γαστρεντερικού σωλήνα. Εκκρίνεται κυρίως από τον βλεννογόνο του πυλωρικού άντρου. Εμπλέκεται κυρίως στις διαδικασίες πέψης και απορρόφησης της τροφής.

Οι κυριότερες φυσιολογικές επιδράσεις της γαστρίνης είναι η διέγερση της έκκρισης υδροχλωρικού οξέος (γαστρικό οξύ) από τους ιδίως γαστρικούς αδένεςστο στομάχι και η ανάπτυξη του βλεννογόνου του στομάχου, του λεπτού εντέρου.

## Δράση της γαστρίνης
* Διεγείρει την έκκριση υδροχλωρικού οξέως, την έκκριση πεψινογόνου.
* την έκκριση του ενδογενούς παράγοντα από τον βλεννογόνο του στομάχου.
* αυξάνει την γαστρική ροή αίματος.
* προκαλεί σύσπαση της κυκλοτερούς μυικής στιβάδας του στομάχου.
* ασκεί τροφική δράση στον βλεννογόνο του στομάχου και του εντέρου, ίσως και στο πάγκρεας.
* διεγείρει την έκκριση ύδατος και ηλεκτρολυτών από το ήπαρ, το πάγκρεας και τον βλεννογόνο του εντέρου.
* διεγείρει την έκκριση ενζύμων από το πάγκρεας και τον βλεννογόνο του λεπτού εντέρου.
* προκαλεί σύσπαση του κατώτερου οισοφαγικού σφιγκτήρα, της χοληδόχου κύστεως και όλου του εντέρου.
* προκαλεί χάλαση των σφιγκτήρων του πυλωρού, του όντι και της ειλεοτυφλικής βαλβίδος.
* προκαλεί αναστολή κενώσεως του στομάχου.
* αναστέλλει την απορρόφηση γλυκόζης και ηλεκτρολυτών στο λεπτό έντερο ενώ διεγείρει έκλυση ινσουλίνης, γλυκαγόνης και καλσιτονίνης.
     
Η γαστρίνη εκκρίνεται σε απάντηση των αμινοξέων από τα G κύτταρα στον αυλό του στομάχου.      

### Δράσεις
Η γαστρίνη έχει τρεις δράσεις: 
# Διεγείρει την έκκριση υδροχλωρικού οξέως και πεψιγόνου που με την χαμηλή οξύτητα του στομάχου λόγω πρωτεΐνης το πεψιγόνο διεγείρει την έκκριση πεψίνης, το υδροχλωρικό οξύ και η πεψίνη βοηθούν για την υδρόλυση της πρωτεΐνης.     
# Απελευθερώνει την ισταμίνη από τα εντεροχρωμαφινικά κύτταρα για αύξηση της οξύτητας Η+.     
# Ρυθμίζει την ανάπτυξη του βλεννογόνου στο στομάχι, λεπτό και παχύ έντερο. Με την χώνευση καταστρέφονται σε κάθε γεύμα 100.000 κύτταρα, η γαστρίνη βοηθάει στην αναγέννηση τους.     

Κατηγορία:Πεπτιδικές ορμόνες
Κατηγορία:Πεπτικό σύστημα
Κωνσταντίν Κωνσταντίνοφ

Ο **Κωνσταντίν Ιβάνοβιτς Κωνσταντίνοφ** (ρωσ. Константин Иванович Константинов) (1817 ή 1819 - 12 Ιανουαρίου 1871) υπήρξε ρώσος επιστήμονας στον τομέα της στρατιωτικής βαλλιστικής και πυραυλικής τεχνολογίας, της κατασκευής οργάνων καταμετρήσεως και Αντιστράτηγος. 

## Βιογραφία
Ο Κωνσταντίνοφ σπούδασε στην στρατιωτική σχολή του Μιχάιλοβσκογιε στην Αγία Πετρούπολη το 1836 και ακολούθησε στρατιωτική καριέρα. Έγινε αρχηγός του Petersburg Rocketry Department (Петербургское ракетное заведение) το 1849, το 1861 ανέλαβε την εποπτεία της κατασκευής ενός εργοστασίου βαλλιστικών βλημάτων, όπου και στην συνέχεια έγινε διευθυντής του.

## Εφευρέσεις
Ο Κωνσταντίνοφ ανάπτυξε το 1844 μια μέθοδο υπολογισμού της ταχύτητας των βλημάτων σε οποιοδήποτε σημείο της τροχιάς τους. Κατασκεύασε τα πιο τελειοποιημένα βλήματα για την εποχή του (19ος αιώνας) εμβέλειας 4 με 5 χιλιομέτρων. Εκτός αυτού κατασκεύασε εξέδρες εκτόξευσης πυραύλων, και μηχανές κατασκευής βαλλιστικών βλημάτων. Έγραψε διάφορα επιστημονικά βιβλία περί βαλλιστικής, πολεμικών όπλων, πυροτεχνικής και αεροναυτικής.

## Σχόλια
Προς τιμή του, ένας κρατήρας της Σελήνης φέρει το όνομά του.

## Παραπομπές


## Εξωτερικοί σύνδεσμοι
* Βιογραφία του Κωνσταντίνωβ - (ρωσ.)

Κωνσταντινωβ
Κωνσταντινωβ
Ρόχους Μις

Ο **Ρόχους Μις** (γερμ. Rochus Misch, 29 Ιουλίου 1917 - 5 Σεπτεμβρίου 2013) ήταν μέλος της 1ης Μεραρχίας των SS, Leibstandarte SS Adolf Hitler με βαθμό Επιλοχία Β΄. Υπηρέτησε ως αγγελιαφόρος, σωματοφύλακας και τηλεφωνητής για τον Αδόλφο Χίτλερ. Ο Μις ήταν ο τελευταίος εναπομείνας αυτόπτης μάρτυρας εν ζωή των γεγονότων της αυτοκτονίας του Χίτλερ, της γυναίκας του, Εύας Μπράουν και της οικογένειας του Γιόζεφ Γκαίμπελς το 1945 στο Καταφύγιο του Χίτλερ.

Ο Ρόχους Μις γεννήθηκε στο Αλτ Σβάλκοβιτς (Alt Schalkowitz) του Όπελν (Oppeln). Ήταν ελαιοχρωματιστής, εντάχθηκε στα SS σε ηλικία 20 ετών. Τραυματίστηκε στην Πολωνία και όταν ανάρρωσε διορίστηκε στην καγκελαρία. Από το 1940 και για τα επόμενα πέντε χρόνια ήταν ο σωματοφύλακας, τηλεφωνητής και αγγελιαφόρος του Αδόλφου Χίτλερ. 

Στα 27 του χρόνια ήταν ένας από τους τελευταίους στρατιώτες που έφυγαν, στις 2 Μαΐου 1945, από το υπόγειο καταφύγιο του Βερολίνου όπου κρυβόταν ο Χίτλερ και ένας από τους ελάχιστους που είδαν το πτώμα του μετά την αυτοκτονία του. Ο Μις αιχμαλωτίστηκε από τους Σοβιετικούς στρατιώτες και πέρασε οκτώ χρόνια σε στρατόπεδα στο Καζακστάν και τη Σιβηρία. 

Επέστρεψε στο Βερολίνο το 1953 και ξανάρχισε να εργάζεται ως ελαιοχρωματιστής. Δεν πήρε ποτέ αποστάσεις από τον εθνικοσοσιαλισμό και συνέχιζε μέχρι τέλους να περιγράφει τον Αδόλφο Χίτλερ ως «φιλικό» και «ευγενικό» άνθρωπο. Eίχε υποστηρίξει ότι η ζωή στο καταφύγιο κυλούσε «ομαλά» και ότι ο Χίτλερ, που τον αποκαλούσε «αφεντικό», ήταν «πολύ ήρεμος». Ο Μις είχε παραμείνει στο καταφύγιο ακόμη και αφού ο Χίτλερ διέταξε τους υπόλοιπους να το εγκαταλείψουν, λίγο πριν αυτοκτονήσει στις 30 Απριλίου 1945. «Ήμουν προετοιμασμένος για αυτό και περίμενα τη στιγμή» είχε πει διευκρινίζοντας ότι έμεινε γιατί «αυτό ήταν το καθήκον του ως στρατιώτη. Πέθανε το 2013 σε μεγάλη ηλικία μετά από καρδιακό επεισόδιο σε ηλικία 96 ετών.

## Παραπομπές


## Βιβλιογραφία
* Rochus Misch: *Der letzte Zeuge. Ich war Hitlers Telefonist, Kurier und Leibwächter*. Mit einem Vorwort von Ralph Giordano, 3. Auflage, Zürich und München 2008, ISBN 978-3-86612-194-2
* HÖRBUCH - Rochus Misch: *Der letzte Zeuge. Ich war Hitlers Telefonist, Kurier und Leibwächter*. Gesprochen von Frank Engelhardt, audio media verlag, München. ISBN 978-3-86804-060-9

Κατηγορία:Μέλη των Waffen-SS
Σεβαστός Λεοντιάδης

Ο **Σεβαστός Λεοντιάδης** (1690-1765) ήταν Έλληνας λόγιος από την Καστοριά,  μαθητής του  Μεθόδιου Ανθρακίτη. 

Σπούδασε στην Καστοριά και στα Ιωάννινα με τον Μεθόδιο Ανθρακίτη.  Διηύθυνε τη Σχολή της Καστοριάς (1726-1728) Κατόπιν δίδαξε στην Κοζάνη (1728-1733) και διετέλεσε σχολάρχης στη Νέα Ακαδημία Μοσχοπόλεως της σημερινής Βορείου Ηπείρου Προς τιμήν του δόθηκε το όνομά του σε οδό στην πόλη της Καστοριάς, στα όρια του οικισμού Χλόης. 

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Νεοελληνικός διαφωτισμός
Κατηγορία:Μακεδόνες
Κατηγορία:Καστοριανοί
Επτάλοφος Φωκίδας

Η **Επτάλοφος** (ή το **Επτάλοφο** ή  **Άνω Αγόριανη**) είναι οικισμός στην Στερεά Ελλάδα και την Περιφερειακή Ενότητα Φωκίδας.

## Γενικά στοιχεία
Η Επτάλοφος είναι κτισμένη σε υψόμετρο 830 μέτρων στις βορειοανατολικές πλαγιές του Παρνασσού και απέχει περίπου 58 χιλιόμετρα (οδικά) βορειοανατολικά από την Άμφισσα (έδρα του δήμου). Γνωρίζει μεγάλη τουριστική ανάπτυξη τα τελευταία χρόνια λόγω της μικρής απόστασης που τον χωρίζει από τα χιονοδρομικά κέντρα του Παρνασσού, όπως επίσης και λόγω της θέσης του μέσα σε ελατοδάσος. Κατά τους χειμερινούς μήνες είναι πολύ συνηθισμένη η χιονόστρωση μέσα στον οικισμό. Η ανάπτυξη της περιοχής τουριστικά, έχει συγκρατήσει τον πληθυσμό στον Επτάλοφο ο οποίος μάλιστα τις τελευταίες δεκαετίες σημειώνει ελαφριά αύξηση. Ο καταρράκτης της Αγόριανης βρίσκεται κοντά στην κεντρική πλατεία του χωριού.

Αναφέρεται επίσημα ως οικισμός, μετά την Επανάσταση του 1821, με την παλιά του ονομασία από την τουρκοκρατία, «Άνω Αγόριανη» το 1836 στο ΦΕΚ 80Α - 28/12/1836 να ορίζεται έδρα του τότε  δήμου Χαραδραίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 206Α - 28/09/1927 μετονομάστηκε σε  *Επτάλοφον*. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τις Αλαταριές και τον Ζαμπειό αποτελούν την ομώνυμη κοινότητα που υπάγεται στη δημοτική ενότητα Παρνασσού του δήμου Δελφών και σύμφωνα με την απογραφή 2021 απογράφησαν 380 κάτοικοι.

## Τοποθεσία
μικρογραφία|Δυτική άποψη της Επταλόφου με θέα προς τις κορυφές Πυργάκια (δεξιά), Κρυσταλάκι και Ανώνυμη (αριστερά), και Αρνόβρυση 2.260μ. (στο βάθος κέντρο)
Η Επτάλοφος περιβάλλεται από επτά δασωμένες κορυφές με ψηλότερη την κορυφή Πυργάκια στα 1.719 και 1.651 μέτρα, στην οποία βρίσκεται και το Πυροφυλάκιο του οικισμού. Ακολουθούν οι κορυφές Βαρίδι (1.687 μ.), Κρυσταλάκι (1.674 μ.), Κοκκινόβραχος (1.605 μ.), Ψηλή Ράχη (1.532 μ.) και Ανώνυμη (1.342 μ.). Επίσης φαίνεται από το χωριό τμήμα του κάμπου της Γραβιάς και στο βάθος το όρος Καλλίδρομο. Από το χωριό ξεκινούν δύο πεζοπορικά μονοπάτια. Το Ε4 με κατεύθυνση προς τους Δελφούς και το Μονοπάτι 22 προς την Πολύδροσο.

## Κλιματικά Δεδομένα
Το κλίμα της Επταλόφου κατατάσσεται ως υγρό με ψυχρό χειμώνα. Στον παρακάτω πίνακα αποτυπώνεται το μέσο ύψος κατακρημνησμάτων σε υψόμετρο 850 μέτρων. (Μετεωρολογικός Σταθμός Επταλόφου) και αντίστοιχες θερμοκρασίες αέρος (Περίοδος κατακρημνησμάτων: 1970-1992 και θερμοκρασιών: 1977-1987).

## Πορεία του πληθυσμού

## Ιστορικά στοιχεία
Το χωριό υπέστη μεγάλες καταστροφές κατά την Κατοχή από τους Γερμανούς κατακτητές, οι οποίοι τον Οκτώβριο του 1943 έκαψαν σχεδόν ολοσχερώς το χωριό ως αντίποινα για τη δράση ανταρτών στην περιοχή. Από τα 184 σπίτια που είχε τότε το χωριό κάηκαν τα 146 ενώ εκτελέστηκαν συνολικά 17 άμαχοι, οι 7 από τους οποίους ανήκαν στην ίδια οικογένεια.

## Φωτοθήκη




## Παραπομπές


Κατηγορία:Χωριά της περιφερειακής ενότητας Φωκίδας
Επταλοφος
Παγκόσμια Ημέρα Μουσικής

Η **Παγκόσμια Ημέρα Μουσικής** καθιερώθηκε το 1982 με πρωτοβουλία του τότε Γάλλου υπουργού πολιτισμού Ζακ Λανγκ, του Γαλλικού Υπουργείου Πολιτισμού και την αιγίδα του Δήμου του Παρισιού.

Η Γιορτή της Μουσικής, από το 1985, εξαπλώθηκε έξω από τα Γαλλικά σύνορα και η Αθήνα, 1η Πολιτιστική πρωτεύουσα της Ευρώπης, με πρωτοβουλία της Μελίνας Μερκούρη, ήταν η πρώτη πόλη στην οποία η Γιορτή πραγματοποιήθηκε εκτός Γαλλίας.

Σήμερα η Παγκόσμια Ημέρα Μουσικής είναι ένα ευρωπαϊκό γεγονός, που διεξάγεται στις 21 Ιουνίου κάθε χρόνο σε 22 χώρες της Ευρώπης

## Παραπομπές


## Πηγές
* musicheaven
* Αφιέρωμα στην Παγκόσμια Ημέρα Μουσικής

## Εξωτερικοί σύνδεσμοι

* Αφιέρωμα στην Ημέρα της Μουσικής - Ιστορία, ανάπτυξη, εξέλιξη (Fête de la Musique) | my.aegean.gr

Κατηγορία:Φεστιβάλ μουσικής
Κατηγορία:Πολιτισμική πολιτική στη Γαλλία
Μουσικης
Κατηγορία:Μουσική στην Ευρώπη
Παγκόσμια Ημέρα Ειρήνης

250px|thumb|Η σημαία του Οργανισμού Ηνωμένων Εθνών
Η Διεθνής Ημέρα Ειρήνης, που καθιερώθηκε από τα Ηνωμένα Έθνη το 1981, γιορτάζεται ετησίως στις 21 Σεπτεμβρίου για την προώθηση της ειρήνης και της μη βίας σε όλο τον κόσμο.

Προέλευση και Καθιέρωση

Η Διεθνής Ημέρα Ειρήνης καθιερώθηκε για πρώτη φορά από τη Γενική Συνέλευση του ΟΗΕ μέσω της Απόφασης 36/37 τον Νοέμβριο του 1981. Η ημέρα αφιερώθηκε στη μνήμη και στην ενίσχυση των ιδανικών της ειρήνης τόσο μέσα στις χώρες όσο και μεταξύ όλων των εθνών και λαών.

Αρχικά, η ημέρα γιορταζόταν την τρίτη Τρίτη του Σεπτεμβρίου ώστε να συμπέσει με την έναρξη των συνεδριάσεων της Γενικής Συνέλευσης του ΟΗΕ. Ωστόσο, το 2001, η ημερομηνία καθορίστηκε στις 21 Σεπτεμβρίου μέσω της Απόφασης 55/282, η οποία επίσης κάλεσε σε μια ημέρα παγκόσμιας ανακωχής και μη βίας.

Σημασία και Γιορτασμός

Η Διεθνής Ημέρα Ειρήνης λειτουργεί ως υπενθύμιση της σημασίας της ειρήνης και της ανάγκης παγκόσμιας συνεργασίας για την αντιμετώπιση προβλημάτων όπως ο πόλεμος, η βία και οι παραβιάσεις των ανθρωπίνων δικαιωμάτων. Ενθαρρύνει τα άτομα, τις κοινότητες και τα έθνη να συμμετέχουν σε δραστηριότητες που προάγουν την ειρήνη και την κατανόηση. 2 Η ημέρα σηματοδοτείται από διάφορες εκδηλώσεις σε όλο τον κόσμο, όπως πορείες ειρήνης, εκπαιδευτικά προγράμματα και πολιτιστικές δραστηριότητες. Η Καμπάνα Ειρήνης του ΟΗΕ χτυπά στα κεντρικά γραφεία του ΟΗΕ στη Νέα Υόρκη για τον εορτασμό της ημέρας, συμβολίζοντας την έκκληση για ειρήνη. 2 4 Πηγές Θέματα και εκστρατείες Κάθε χρόνο, ο ΟΗΕ θέτει ένα συγκεκριμένο θέμα για τη Διεθνή Ημέρα Ειρήνης για να καθοδηγήσει τις παγκόσμιες συζητήσεις και δραστηριότητες. Για παράδειγμα, τα θέματα περιλαμβάνουν «Τέλος στον ρατσισμό. Κατασκευάστε την Ειρήνη» και «Δράσεις για την Ειρήνη: Οι Στόχοι μας για την #GlobalGoals». 1 Η ημέρα τονίζει επίσης τον ρόλο της νεολαίας στην οικοδόμηση μιας κουλτούρας ειρήνης, ενθαρρύνοντας την ενεργό συμμετοχή τους σε πρωτοβουλίες οικοδόμησης της ειρήνης. 2 3 Πηγές Συμπέρασμα Η Διεθνής Ημέρα Ειρήνης έχει εξελιχθεί σε μια σημαντική παγκόσμια εορτή που υπογραμμίζει την ανάγκη για ειρήνη και συνεργασία μεταξύ των εθνών. Χρησιμεύει ως πλατφόρμα για άτομα και οργανισμούς να υποστηρίξουν τη μη βία και να αναλάβουν δράση.

## Πηγές
* Το επίσημο άρθρο του ΟΗΕ για την Παγκόσμια Ημέρα Ειρήνης
* Το επίσημο site για την Παγκόσμια Ημέρα Ειρήνης 
* Αφιέρωμα στην Παγκόσμια Ημέρα Ειρήνης

Ειρηνης
Ειρηνης ΟΗΕ
Κατηγορία:Ειρήνη
Νικ Γκρίφιν

Ο **Νικ Γκρίφιν** (αγγλικά: *Nick Griffin*, Λονδίνο, 1 Μαρτίου 1959) είναι Άγγλος πολιτικός, που ήταν αρχηγός του ακροδεξιού Βρετανικού Εθνικού Κόμματος από το 2010 ως την αποπομπή του, το 2014.

Το 1995 εντάχθηκε στο Βρετανικό Εθνικό Κόμμα (BNP), στο οποίο έγινε εκδότης του κομματικού εντύπου Spearhead(λόγχη) και κομματικός εκπρόσωπος. Σε αρκετές περιπτώσεις ο Γκρίφιν εξέφρασε θετικές απόψεις για τον Χίτλερ. Επίσης, είναι γνωστός αρνητής του ολοκαυτώματος. Το 1998 του επιβλήθηκαν κυρώσεις για τις ρατσιστικές απόψεις που εξέφρασε στο έντυπο The Rune (έκδοση Νο. 12/1997) στο οποίο μεταξύ άλλων χαρακτήρισε τους μαύρους ως "ράτσα σκλάβων".

Το 1999 έγινε αρχηγός του κόμματος, παίρνοντας τη θέση του Τζον Τύνταλ, ο οποίος ήταν και ο ιδρυτής του. Θέλησε να δώσει στο κόμμα μια νέα εικόνα, αφαιρώντας από τις δημόσιες εμφανίσεις σύμβολα που παρέπεμπαν στο ναζισμό (τα οποία είχαν χρησιμοποιηθεί από τον προκάτοχό του).

Στις Ευρωεκλογές του 2009, είχε εκλεγεί ευρωβουλευτής με το κόμμα του και είχε εκπροσωπήσει τη χώρα του στο Ευρωπαϊκό Κοινοβούλιο με τον άλλο ευρωβουλευτή του κόμματός του Άντριου Μπρονς.

To 2014 ήρθε σε ρήξη με το BNP, και πλέον είναι επικεφαλής του Κόμματος Βρεττανικής Ενότητας.

## Παραπομπές


## Εξωτερικοί σύνδεσμοι
* Προσωπικό Ιστολόγιο

Κατηγορία:Άγγλοι πολιτικοί
Κατηγορία:Αρνητές του Ολοκαυτώματος
Κατηγορία:Ευρωβουλευτές του Ηνωμένου Βασιλείου
Αναγνωριστικό ψηφιακού αντικειμένου

Ένα **αναγνωριστικό ψηφιακού αντικειμένου** (digital object identifier, DOI)  είναι ένα μόνιμο αναγνωριστικό που δίνεται σε ένα ψηφιακό αντικείμενο. Η πιο κοινή εφαρμογή είναι ο εντοπισμός ηλεκτρονικών έγγραφων. Ένα DOI δεν εξαρτάται από την θέση του αντικείμενου και, με αυτόν τον τρόπο, είναι παρόμοιο με το Uniform Resource Name (URN) ή το Persistent Uniform Resource Locator (PURL), αλλά διαφέρει από ένα συνηθισμένο Uniform Resource Locator (URL). Το Διεθνές Ίδρυμα DOI (IDF) ορίζει το όνομα DOI ως "ένα ψηφιακό αναγνωριστικό για κάθε αντικείμενο πνευματικής ιδιοκτησίας". Εξηγεί ότι το DOI χρησιμοποιείται για "*μόνιμο προσδιορισμό ενός κομματιού πνευματικής ιδιοκτησίας σε ψηφιακό δίκτυο και την σύνδεσή του με σχετικά τρέχοντα δεδομένα με συγκροτημένο επεκτάσιμο τρόπο.*" *DOI* είναι ένα καταχωρημένο εμπορικό σήμα της IDF. Μια τυπική χρήση του DOI είναι να δοθεί σε ένα επιστημονικό έγγραφο ή άρθρο ένας μοναδικός αναγνωριστικός αριθμός που ο καθένας μπορεί να χρησιμοποιήσει για να συλλέξει πληροφορίες σχετικά με τη θέση της δημοσίευσης σε ένα ψηφιακό δίκτυο.

Το σύστημα DOI είναι μια εφαρμογή του Corporation for National Research Initiatives's (CNRI) Handle System, ένα σύστημα για την εκχώρηση ονομάτων αντικειμένων για την επίλυση ονομάτων. Τα DOI είναι λαβές με το πρόθεμα "10.", λαβές για άλλους τομείς ονομάτων στο Handle System έχουν διαφορετικά προθέματα. Τα DOI μπορούν να επιλυθούν στο The DOI System και στο The Handle System.

Τα ονόματα DOI χρησιμοποιούν το λεξικό δεδομένων indecs, ένα σημασιολογικό λεξικό δεδομένων .

## Παραπομπές


Κατηγορία:Διαδίκτυο
Κατηγορία:Ηλεκτρονικά έγγραφα
Κωνσταντίνος Νικολόπουλος

Με το όνομα Κωνσταντίνος Νικολόπουλος αναφέρονται τα εξής πρόσωπα:

*Κωνσταντίνος Νικολόπουλος (συγγραφέας), συγγραφέας, φιλόλογος, συνθέτης, μουσικός και μέλος της Φιλικής Εταιρείας
*Κωνσταντίνος Νικολόπουλος (Ανδρίτσαινα), 18ος-19ος αιώνας, ιδρυτής της Βιβλιοθήκης της Ανδρίτσαινας
*Κωνσταντίνος Νικολόπουλος (δήμαρχος), δήμαρχος Αθηναίων κατά τον 20ο αιώνα
*Κώστας Νικολόπουλος (συνθέτης) συνθέτης, τραγουδοποιός της νεοελληνικής έντεχνης μουσικής στη σύγχρονη εποχή.
*Κώστας Νικολόπουλος (εκδότης) (1922-1998) εκδότης του «Έθνους»
Λεκανοπέδιο Αττικής

Το **Λεκανοπέδιο Αττικής**, γνωστό και ως **Λεκανοπέδιο Αθηνών** ή **Αθηναϊκό Πεδίο**, είναι ο γεωγραφικός χώρος στο κέντρο της Αττικής, εντός του οποίου έχει αναπτυχθεί το πολεοδομικό συγκρότημα Αθηνών–Πειραιώς και όπου αποτελεί την πιο πυκνοκατοικημένη περιοχή της Ελλάδας.

Περιβάλλεται ημικυκλικά από τα όρη Αιγάλεω (Δ), Ποικίλο (Δ-ΒΔ), Πάρνηθα (Β), Πεντέλη (ΒΑ) και Υμηττό (Α), ενώ στα νότια βρέχεται από το Σαρωνικό κόλπο.

Μεγαλύτερος ποταμός της περιοχής είναι ο Κηφισός, με μήκος 27 χιλιομέτρων, ο οποίος πηγάζει από την Πάρνηθα και την Πεντέλη, διαρέει το λεκανοπέδιο με κατεύθυνση από βορρά προς νότο και εκβάλλει στον Φαληρικό όρμο στον Σαρωνικό. Το μεγαλύτερο τμήμα της διαδρομής του ποταμού έχει διαμορφωθεί από τα μέσα του 20ού αιώνα σε ανοικτό αγωγό, ο οποίος αργότερα καλύφθηκε από τον Εθνικό Αυτοκινητόδρομο Α1 και συγκεκριμένα το τμήμα που είναι γνωστό ως Λεωφόρος Κηφισού. Εντός του λεκανοπεδίου υπάρχουν και λόφοι, άλλοι μικροί άλλοι μεγαλύτεροι.

## Ιστορία
Ξεκινώντας από τα πρώτα χρόνια μετά το Β΄ Παγκόσμιο Πόλεμο, η αστυφιλία και η άναρχη οικοδόμηση εξαφάνισαν τα όρια ανάμεσα στις επιμέρους οικοδομικές ζώνες, δίνοντας στο λεκανοπέδιο τη μορφή ενός συμπαγούς οικοδομικού συγκροτήματος. Οι ελεύθεροι χώροι που επιβίωσαν είναι περιορισμένοι, ενώ τα τρία μεγάλα περιαστικά δάση (Πάρνηθας, Υμηττού και Πεντέλης) υφίστανται συνεχή συρρίκνωση εξαιτίας πυρκαγιών ή οικοπεδοποίησης. Ολική οικοδόμηση γνώρισαν επίσης, καλλιεργήσιμες εκτάσεις που παλαιότερα κάλυπταν μεγάλο τμήμα του εδάφους.

Τις τελευταίες δεκαετίες το πολεοδομικό συγκρότημα της Αθήνας έχει την τάση να επεκτείνεται και πέραν των φυσικών ορίων του λεκανοπεδίου, τόσο προς την Δυτική Αττική, όσο και προς τα Μεσόγεια της Ανατολικής Αττικής.

## Δείτε επίσης
* Αττική
* Αθήνα
* Πειραιάς

## Παραπομπές


## Εξωτερικοί σύνδεσμοι
* Τα 4 βουνά που «αγκαλιάζουν» την Αθήνα clickatlife.gr
Μέτωπο Ριζοσπαστικής Αριστεράς

Το **Μέτωπο Ριζοσπαστικής Αριστεράς** (**ΜΕ.Ρ.Α.**) υπήρξε ένα ενωτικό σχήμα πολιτικών οργανώσεων και κομμάτων της αντικαπιταλιστικής, κομμουνιστικής Αριστεράς κατά την περίοδο 1999-2009.

## Ιστορικό
Το ΜΕ.Ρ.Α. ιδρύθηκε το 1999 από το Νέο Αριστερό Ρεύμα, τη νεολαία Κομμουνιστική Απελευθέρωση, το μαοϊκό Επαναστατικό Κομμουνιστικό Κίνημα Ελλάδας, το τροτσκιστικό Εργατικό Επαναστατικό Κόμμα, την Αυτόνομη Κομμουνιστική Οργάνωση Σερρών και ανεξάρτητους αριστερούς πολίτες. 

Το 2004, εντάχθηκαν στο ΜΕ.Ρ.Α. και οι Οικολόγοι Εναλλακτικοί, ενώ στις βουλευτικές εκλογές του 2007 η Οργάνωση Κομμουνιστών Διεθνιστών Ελλάδας δήλωσε την ανοιχτή υποστήριξή της στο ΜΕ.Ρ.Α.

Τον Μάρτιο του 2009, όλες οι συνιστώσες του ΜΕ.Ρ.Α. εκτός του Ε.Ε.Κ., μαζί με τις συνιστώσες της ΕΝ.ΑΝΤΙ.Α. και ανένταχτους αγωνιστές, ίδρυσαν την ΑΝΤ.ΑΡ.ΣΥ.Α. Έπειτα από τη συγκρότηση της ΑΝΤ.ΑΡ.ΣΥ.Α., το ΜΕ.Ρ.Α. διαλύθηκε.

## Συμμετέχοντα κόμματα
Στο Μέτωπο Ριζοσπαστικής Αριστερά συμμετείχαν οι ακόλουθες οργανώσεις:

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Πηγές
* Διακήρυξη του ΜΕΡΑ για τις ευρωεκλογές του 1999
* Διακήρυξη του ΜΕΡΑ για τις εκλογές του 2000
* Εκλογική διακήρυξη ΝΑΡ για την υποστήριξη του ΜΕΡΑ στις εκλογές του 2000
* Διακήρυξη του ΜΕΡΑ για τις εκλογές του 2004
* Εκλογική διακήρυξη ΝΑΡ για την υποστήριξη του ΜΕΡΑ στις εκλογές του 2004
* Πρόταση του Συντονιστικού του ΜΕΡΑ για τον πόλο της αντικαπιταλιστικής Αριστεράς (Οκτώβρης 2007)
* Ανακοίνωση για την Πανελλαδική Συνέλευση του ΜΕΡΑ (Μάρτης 2008)
* Προκήρυξη του ΜΕΡΑ ενάντια στην πολιτική της κυβέρνησης Καραμανλή (Ιούνης 2008)
* Κάλεσμα του ΜΕΡΑ στην ανεξάρτητη εργατική συγκέντρωση στα εγκαίνια της ΔΕΘ 2008
* Προκήρυξη του ΜΕΡΑ για την επέτειο της εξέγερσης του Πολυτεχνείου το 2008

Κατηγορία:Συνασπισμοί πολιτικών κομμάτων στην Ελλάδα
Ένωση Σωματείων Καλαθοσφαίρισης Βορειοδυτικής Ελλάδας

Η **Ε.Σ.ΚΑ.Β.Δ.Ε.** (ακρωνύμιο της «Ένωσης Σωματείων Καλαθοσφαίρισης Βορειοδυτικής Ελλάδας») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Ξεκίνησε τις δραστηριότητές της το 1979, ωστόσο μέχρι το 1981 λειτούργησε με τη μορφή Τοπικής Επιτροπής. Κατά τα έτη 1981 και 1982 λειτούργησε ως προσωρινή Ένωση. Στις 4 Ιουνίου 1982 ιδρύθηκε επίσημα η Ε.Σ.ΚΑ.Β.Δ.Ε. Έδρα της μέχρι τον Ιούλιο του 1983 ήταν η πόλη των Ιωαννίνων, ενώ από τον Αύγουστο του 1983 έδρα της έγινε το Αγρίνιο. Στη δικαιοδοσία της ανήκουν οι ομάδες που προέρχονται από τους Νομούς Αιτωλοακαρνανίας, Άρτας, Ιωαννίνων, Θεσπρωτίας, Κέρκυρας, Λευκάδας και Πρέβεζας.

## Διοργανώσεις
Η Ένωση διοργανώνει τα παρακάτω Πρωταθλήματα: 
*Α Κατηγορία Ανδρών
*Β Κατηγορία Ανδρών
*Γυναικών
Σε επίπεδο υποδομών οργανώνονται πρωταθλήματα εφήβων,παίδων,μίνι,προμίνι,νεανίδων,κορασίδων,μίνι κοριτσιών.

Σύμφωνα με τους κανονισμούς της Ομοσπονδίας η πρωταθλήτρια ομάδα ανδρών προβιβάζεται στην Γ' Εθνική Κατηγορία Ανδρών, ενώ η πρωταθλήτρια ομάδα γυναικών προβιβάζεται στην Α2 Εθνική Κατηγορία Γυναικών, εφόσον περάσει νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Βορείου Ελλάδος.

## Αθλητικά Σωματεία

## Κάτοχοι τίτλων Α' Κατηγορίας

## Κατοχή τίτλων Β' Κατηγορίας

## Κατοχή τίτλων Γ' Κατηγορίας

## Υποδομών

Το πρωτάθλημα προμίνι (αγόρια) ξεκίνησε την σεζόν 2005-06. Την σεζόν εκείνη συμμετείχαν αγόρια γεννημένα το 1993.Το πρωτάθλημα Νέων ανδρών ήταν να διεξαχθεί το 2020-21 αλλά δεν πραγματοποιήθηκε εξαιτίας της πανδημίας του covid-19.

## Πρόεδροι ΕΣΚΑΒΔΕ

## Παραπομπές


## Εξωτερικοί σύνδεσμοι
*Επίσημη ιστοσελίδα Ε.Σ.ΚΑ.ΒΔ.Ε.
*Επίσημη ιστοσελίδα Ε.Σ.ΚΑ.ΒΔ.Ε.  (παλαιά)
*Επίσημο μπλογκ Ε.Σ.ΚΑ.ΒΔ.Ε. (παλαιό)
*Ελληνική ομοσπονδία καλαθοσφαίρισης
Εξηλασμένη πολυστερίνη

Η **εξηλασμένη πολυστερίνη** (XPS - E**x**truded **p**oly**s**tyrene) είναι ελαφρύ, θερμομονωτικό υλικό με βάση την πολυστερίνη. Παράγεται σε πλάκες με την μέθοδο της εξέλασης και έχει μονωτικές ιδιότητες λόγω παγίδευσης αερίου σε κλειστές κυψελίδες. Ένα κύριο χαρακτηριστικό της είναι οι κλειστοί πόροι και η έλλειψη απορρόφησης νερού, κάτι που κάνει την εξηλασμένη πολυστερίνη κατάλληλη για εφαρμογές σε υψηλή υγρασία.

Η παραγωγή της εξηλασμένης πολυστερίνης γίνεται με εξέλαση, κατά τη διάρκεια της οποίας γίνεται πολυμερισμός της θερμοπλαστικής πολυστερίνης. Σημαντικό μέρος του προϊόντος αποτελεί προωθητικό αέριο με χαμηλό συντελεστή θερμικής αγωγιμότητας, το οποίο προσφέρει και επιβραδυντική επίδραση στη φωτιά. Το αέριο αυτό είναι ο χλωροφθοράνθρακας HCFC 142b 

## Αναφορές


Κατηγορία:Μονωτικά υλικά
Πάπας Στέφανος Α΄

Ο **Πάπας Στέφανος Α΄** (12 Μαΐου 254 – 2 Αυγούστου 257) ήταν εκ γενετής Ρωμαίος, αλλά ελληνικής καταγωγής, σύμφωνα με το *[[Liber Pontificalis]]*. Έγινε επίσκοπος της εκκλησίας της Ρώμης διαδεχόμενος τον Λούκιο Α', του οποίου διετέλεσε αρχιδιάκονος, μετά από δίμηνη χηρεία του παπικού θρόνου.

Θεωρείται σημαντικός επίσκοπος Ρώμης σε ζητήματα κύρους της αποστολικής έδρας και είναι κυρίως γνωστός για τις συγκρούσεις του με τον ισχυρό επίσκοπο Κυπριανό Καρχηδόνος. Εκείνη την εποχή, η Εκκλησία αντιμετώπιζε εσωτερικά και εξωτερικά προβλήματα: Μετά τους διωγμούς του Δεκίου (250-251), προέκυψε διαφωνία σχετικά με το πώς θα αντιμετωπίζονταν αυτοί που παρεξέκλιναν από την πίστη. Ο Φαουστίνος, επίσκοπος Λυών, ζήτησε από τον Στέφανο να λάβει μέτρα κατά του Μαρκιανού, επισκόπου Αρελάτης (*Arles*), ο οποίος αρνούνταν να δώσει συγχώρηση και να έρθει σε κοινωνία με τους λεγόμενους «πεπτωκότες» (*lapsii*), οι οποίοι μετανοούσαν και ζητούσαν να επιστρέψουν στην Εκκλησία. Και άλλοι επίσκοποι, με επικεφαλής τον «αντίπαπα» Νοβατιανό, ακολούθησαν αυτή τη σκληρή γραμμή, η οποία ονομάστηκε και «νοβατιανισμός». Ο Στέφανος όμως, μπροστά στη σκληρότητα των διωγμών και στην ανάγκη συσπείρωσης των χριστιανών, έκανε δεκτούς χωρίς αναβαπτισμό όσους πλανήθηκαν από αιρέσεις ή θυσίασαν σε θεούς ή υπέγραψαν αποκήρυξη του Χριστού και κατόπιν μετανόησαν και επέστρεψαν. Προκειμένου να επιβάλει την άποψη αυτή, ο Στέφανος στήριξε την αυθεντία του επισκόπου Ρώμης στο ευαγγελικό χωρίο «», πράγμα το οποίο συνέβαινε για δεύτερη φορά (η πρώτη είχε συμβεί επί Πάπα Κάλλιστου Α΄). Στην επιεική αυτή στάση αντιτάχθηκαν ο Καισαρείας Φιρμιλιανός, ο Καρθαγένης Κυπριανός και σύνοδος 85 επισκόπων της Βόρειας Αφρικής, οι οποίοι θεωρούσαν τον αναβαπτισμό απαραίτητο σε τέτοιες περιπτώσεις, πριν την αποδοχή στην Ευχαριστία.

Το «*Depositio Episcoporum*» του 354 δεν αναφέρει το Στέφανο ως μάρτυρα. Η αναφορά του ως μάρτυρα από κάποιες πηγές οφείλεται σε σύγχυση με το διάδοχό του, Σίξτο Β΄, ο οποίος μαρτύρησε τον Αύγουστο του 258, κατά τους διωγμούς του Βαλεριανού, οπότε αποκεφαλίστηκε καθώς τελούσε την Ευχαριστία στις κατακόμβες. Η Καθολική Εκκλησία τιμά τη μνήμη του Στεφάνου στις 2 Αυγούστου και η Ορθόδοξη στις 3 Αυγούστου. Θεωρείται προστάτης της πόλης Χβαρ της Κροατίας.

## Παραπομπές



Κατηγορία:Πάπες
Κατηγορία:Ιταλοί Πάπες
Κατηγορία:Πάπες 3ου αιώνα
Στέφανος Α΄
Λίμνη Γουίλερ

Η **Λίμνη Γουίλερ** (Wheeler Lake) βρίσκεται στο βόρειο τμήμα της πολιτείας Αλαμπάμα των ΗΠΑ, μεταξύ της Ρότζερσβιλ και της Χάντσβιλ. Είναι η δεύτερη μεγαλύτερη λίμνη της πολιτείας με έκταση 272 τ.χλμ. Δημιουργήθηκε από το Φράγμα Γουίλερ (Wheeler Dam) κατά μήκος του ποταμού Τενεσί σε μήκος 96,5 χλμ. από το Φράγμα Γουίλερ έως το Φράγμα Γκίντερσβιλ. Προσελκύει ετησίως περίπου 4 εκατομμύρια επισκέπτες. Λίγα μίλια μακρύτερα είναι το Εθνικό Καταφύγιο Άγριας Ζωής Γουίλερ.

## Αναφορές
* "Wheeler Lake". ''Geographic Names Information System. United States Geological Survey''.

Κατηγορία:Λίμνες της Αλαμπάμα
Κατηγορία:Τεχνητές λίμνες των ΗΠΑ
Κυπριακές ευρωεκλογές 2009

Οι **Ευρωεκλογές του 2009** ήταν οι δεύτερες ευρωεκλογές στην Κύπρο. Διεξήχθησαν στις 6 Ιουνίου 2009 για την εκλογή των 6 μελών του Ευρωπαϊκού Κοινοβουλίου που αντιστοιχούσαν στην Κύπρο για την Ζ΄ Κοινοβουλευτική Περίοδο.

## Εκλογικό σύστημα
Το εκλογικό σύστημα που ίσχυε στις ευρωεκλογές του 2009 ήταν η απλή αναλογική. Χρησιμοποιήθηκε η διαδικασία επιλογής βουλευτών με λίστα.

## Κόμματα και επικεφαλής
Στις εκλογές συμμετείχαν 8 κόμματα/κινήματα και 5 ανεξάρτητοι υποψήφιοι.

## Αποτελέσματα

## Δείτε ακόμη
*Κατάλογος των μελών του Ευρωπαϊκού Κοινοβουλίου για την Κύπρο, 2009-2014 (με κατάλογο των εκλεγμένων ευρωβουλευτών)

## Παραπομπές


## Πηγές
*
*
*
*

Κατηγορία:Κυπριακές ευρωεκλογές
Κύπρος
Φαινότυπος

**Φαινότυπος** είναι όλα τα μορφολογικά, παραγωγικά, ηθολογικά κ.λ.π. χαρακτηριστικά που **εκδηλώνει** ένας οργανισμός σε μία δεδομένη στιγμή, δηλαδή το μέρος του γονοτύπου του οργανισμού το οποίο μπορούμε (άμεσα ή έμμεσα) να παρατηρήσουμε.

Είναι κοινώς αποδεκτό ότι ο φαινότυπος ενός ατόμου εξαρτάται:

* Από τον γονότυπο που κληρονόμησε από τους γονείς του
* Από μη κληρονομικές περιβαλλοντικές επιδράσεις
* Από αλληλεπιδράσεις μεταξύ των δύο προηγούμενων
* Την τυχαία διαφοροποίηση
Έτσι, δύο άτομα με τον ίδιο ακριβώς γονότυπο, αλλά μεγαλωμένοι σε διαφορετικά περιβάλλοντα, πιθανότατα θα διαφέρουν στον φαινότυπό τους. Επίσης ρόλο παίζει και η ακρίβεια-αυστηρότητα των μετρήσεων, αν π.χ. συγκρίνουμε ομοαμνιακούς κλώνους θηλαστικών πάντα θα διαφέρουν μεταξύ τους σε απόλυτες μετρήσεις οργανιδίων αλλά δύναται να παρουσιάζουν και εμφανείς χρωματικές διαφορές.

## Φαινοτυπική διακύμανση

Η **φαινοτυπική διακύμανση** ( προερχόμενη από την κληρονομούμενη γενετική διακύμανση) είναι θεμελιώδες προαπαιτούμενο για να υπάρχει εξέλιξη μέσω της φυσικής επιλογής. Εάν δεν υπήρχαν διαφορές μεταξύ των ατόμων (φαινοτυπική διακύμανση), δεν θα υπήρχε κριτήριο για τη φυσική επιλογή.

Η ποικιλία έκφρασης των γονοτύπων σε διαφορετικό περιβάλλον μπορεί να επηρεάσει σε μεγάλο βαθμό τον φαινότυπο ενός ατόμου: Το φυτό Hieracium umbellatum αναπτύσσεται σε δυο τύπους περιοχών στη Σουηδία. Όταν αναπτύσσεται σε παραθαλάσιες βραχώδεις πλαγιές τα φυτά είναι θαμνώδη με πλατιά φύλλα και εκτεταμένες ταξιανθίες, ενώ όταν βρίσκεται σε αμμολόφους τα φυτά είναι καχεκτικά με στενά φύλλα και συμπαγείς ταξιανθίες. Οι δύο αυτοί τύποι τοπίων εναλλάσσονται συχνά στις ακτές της Σουηδίας, και σε όποιο από τα δύο μέρη πέσει ο σπόρος του φυτού, θα αναπτύξει αντιστοίχως τον **φαινότυπό** του.

Ένα παράδειγμα τυχαίας διαφοροποίησης του φαινοτύπου είναι στη μικρή μύγα Drosophila melanogaster, όπου ο αριθμός οφθαλμιδίων σε κάθε σύνθετο οφθαλμό της διαφέρει μεταξύ των δυο οφθαλμών του ίδιου ατόμου, μεταξύ διαφορετικών γονοτύπων, ακόμη και μεταξύ κλώνων μεγαλωμένων σε διαφορετικό περιβάλλον.

## Ιστορία

Ο διαχωρισμός γονοτύπου - φαινοτύπου προτάθηκε από τον Δανό φυσιολόγο Βίλελμ Γιόχανσεν (*Wilhelm Johannsen*) το 1911 προκειμένου να διαχωριστεί η κληρονομικότητα ενός οργανισμού από ό,τι αυτή παράγει ως αποτέλεσμα.
## Πηγές


## Εξωτερικοί σύνδεσμοι

Φαινοτυπος
Πειρατικό Κόμμα της Αυστρίας

To **Πειρατικό Κόμμα της Αυστρίας** (γερμ. *Piratenpartei Österreichs*, *PPÖ*) είναι το Αυστριακό παρακλάδι του Πειρατικού Κόμματος, κινήματος που δραστηριοποιείται για την ελευθερία της πληροφορίας και την προστασία των προσωπικών δεδομένων. Ιδρύθηκε πριν από τις εκλογές του 2006 στην Αυστρία, αλλά απέτυχε να συγκεντρώσει τον απαραίτητο αριθμό υπογραφών για να λάβει μέρος στις εκλογές.

## Εξωτερικοί σύνδεσμοι

* Επίσημη ιστοσελίδα

Κατηγορία:Αυστριακά πολιτικά κόμματα
Αυστρια